Hou jou hande besig hierdie winter - Voelgoed
Tuis Huis, ens Dekor Hou jou hande besig hierdie winter
Hou jou hande besig hierdie winter
Dis definitief te koud om jou voet uit die deur te sit in hierdie koue. Hou jouself besig met goedjies wat jy sommer self kan maak.
ŉ Serp wat by alles pas
• ŉ Ou serp of sommer ŉ stukkie lap
• Enige soort stempel
Druk jou stempel in enige kleur lapverf. Wees bietjie uitspattig en gebruik helder kleure om die winter maande op te kikker. Druk nou jou stempel op jou ou serp of die stuk lap waaruit jy ŉ serp wil maak. Herhaal hierdie proses totdat jy tevrede is met die hoefveelheid stempels wat jou nuwe serp bedek. Al wat jy nou hoef te doen is om te wag vir die verf om droog te word en dan kan jy jou serp dra.
Gee jou ou skoene ŉ nuwe persoonlikheid
• Enige ou skoene
Merk die dele op jou skoen wat jy wil verf. Verf nou jou skoene, 2 tot 3 lae behoort die ding te doen. Wag vir die verf om droog te word en daarna kan jy jou nuwe skoene dra. Jy sal glad nie spyt wees dat jy vir jou ou skoene ŉ nuwe persoonlikheid gegee het nie.
Drink jou koffie uit ŉ unieke koppie
• ŉ Wit bekker of enige wit eetgerei
• ŉ Kokipen (sharpies)
• Glasreineger en ŉ lappie
• ŉ Oond
Hierdie is die perfekte kans om kunstig te raak. Teken enige prentjie op jou koppie met jou sharpie kokipen of gebruik ŉ stensil as jy bietjie van ŉ perfeksionis is. Nadat jy jou prentjie geteken het, bak jou koppie in die oond vir 30 minute teen 350 grade. En nou kan jy die res van die winter jou koffie in ŉ oulike koppie geniet.